Grimzdų uosis

Grimzdų uosis – Šilalės rajono savivaldybėje, Grimzdų kaime (Kvėdarnos sen.) esantis botaninis gamtos paveldo objektas. Išskirtinis uosis nuo kelio  nutolęs apie 1,3 km į rytus, Jūros pusę. Auga kaimo pakraštyje, dirbamo lauko apsuptame lapuočių miškelyje, prie Verduklio šaltinio. Grimzduose pasiekiamas iš pagrindinės Liepų gatvės, nuo paskutinės sodybos paėjus elektrinio piemens apribotu keliuku į šiaurės vakarus apie 270 m. Uosis auga pačiame miškelio rytiniame pakraštyje, gyvenvietės pusėje, priešais vienkiemį. 

2023 m. duomenimis, paminklinio medžio, kaip ir greta tyvuliuojančios daubos su versme, aplinka užžėlusi kitais medžiais, krūmais ir aukšta žoline augalija, sunkiai prieinama, nuo dirbamų laukų atribota vielos aptvėrimais, nepažymėta kelio nuorodomis ar kitaip paženklinta. 

Grimzdų uosis paskelbtas saugomu nuo 1989 m. Į Šilalės rajono savivaldybės saugomų gamtos paveldo objektų sąrašą įrašytas 2006 m. 

Medžio rūšis – paprastasis uosis (Fraxinus excelsior L.), aukštis – 26 m, kamieno apimtis – 4 m.

Šaltiniai

Nuorodos 

 Grimzdų uosis  saugoma.lt
 Kvėdarnos seniūnija. Lankytinos vietos. silale.lt

Šilalės rajono paveldas
Lietuvos gamtos paveldo objektai
Grimzdai